চীনের জন্যে দুঃখজনক ব্যাপার, কোটি কোটি মানুষের এই দেশটিতে লু স্যুনের ধারে কাছে যাওয়ার মতো কোনও সাহিত্যিক এত বছর পরেও আর এলো না! স্কুলের উঁচু ক্লাসে ওঠার পর উপহার পেয়েছিলাম লু স্যুনের শ্রেষ্ঠ গল্প সমগ্র আর চীনের শ্রেষ্ঠ গল্প নামের দু'টি বই। 'চীনের শ্রেষ্ঠ গল্প' বইটির শুরুতেই ছিল আবার এমন এক গল্প, যেটি তাঁর শ্রেষ্ঠ গল্প সমগ্র-তে ছিল না, অথচ আমার খুবই প্রিয় ছিল। এখন আর নাম মনে নেই, শুধু মনে আছে, উত্তম পুরুষে এক বিত্তবান এক নিম্নবিত্তের উদ্দেশে কথা বলছে এবং ক্রমাগত তাকে নিঃস্ব করে চলেছে। একসময় দেখা [..]